open-index/open-wikipedia-markdown huggingface dataset:
เศกสิทธิ์ ไวนิยมพงศ์

**เศกสิทธิ์ ไวนิยมพงศ์** (เกิด 1 สิงหาคม พ.ศ. 2509)  เป็นนักการเมืองชาวไทย ปัจจุบันดำรงตำแหน่งนายกองค์การบริหารส่วนจังหวัดร้อยเอ็ด อดีตสมาชิกสภาผู้แทนราษฎรจังหวัดร้อยเอ็ด

## ประวัติ
เศกสิทธิ์ เกิดเมื่อวันที่ 1 สิงหาคม พ.ศ. 2509 เป็นบุตรนายพรศักดิ์ นางประกาย ไวนิยมพงศ์ มีพี่น้อง 3 คน สำเร็จการศึกษาศิลปศาสตรบัณฑิต สาขารัฐศาสตร์ มหาวิทยาลัยรามคำแหง สมรสกับนางนราภรณ์ (สกุลเดิม: รัศมีฉาย)

## งานการเมือง
ได้รับการเลือกตั้งเป็นสมาชิกสภาผู้แทนราษฎรเป็นครั้งแรกในการเลือกตั้ง มีนาคม พ.ศ. 2535 ในสังกัดพรรคความหวังใหม่ และได้รับการเลือกตั้งอีกครั้งในปี พ.ศ. 2538

พ.ศ. 2544 ลงสมัครรับเลือกตั้งในสังกัดพรรคไทยรักไทย ได้คะแนนมาเป็นอันดับที่ 1 แต่ต่อมาคณะกรรมการการเลือกตั้งได้ตัดสินให้ใบแดงแก่เศกสิทธิ์ จึงหันไปสนับสนุนบุญเติม จันทะวัฒน์ ผู้สมัครจากพรรคถิ่นไทย และได้รับการเลือกตั้ง ต่อมาในการเลือกตั้งปี พ.ศ. 2548 เศกสิทธิ์ลงสมัครสมาชิกสภาผู้แทนราษฎร แบบบัญชีรายชื่อ พรรคไทยรักไทย ลำดับที่ 69 ไม่ได้รับการเลือกตั้งในครั้งแรก แต่ได้รับการเลื่อนในเวลาต่อมา

พ.ศ. 2550 กลับไปลงรับสมัครในระบบแบ่งเขต สังกัดพรรคพลังประชาชน ได้รับคะแนนมาเป็นอันดับที่ 2 คะแนนของเขต (มี สส. ได้ 3 คน) และ พ.ศ. 2554 ลงสมัครในนามพรรคเพื่อไทย ได้รับเลือกตั้งด้วยคะแนนกว่า 70,000 คะแนน

ในปี 2564 ได้ลาออกจากพรรคเพื่อไทย และเตรียมการตั้งพรรคการเมืองกับจาตุรนต์ ฉายแสง ในชื่อพรรคเส้นทางใหม่ แต่ในที่สุดเขาก็ย้ายกลับเข้าสังกัดพรรคเพื่อไทย 
ปี 2565 ตัดสินใจลงสมัครนายกอบจ.ร้อยเอ็ดในนามพรรคเพื่อไทย เขาได้รับชัยชนะเหนือคู่แข่งซึ่งเป็นภรรยาอดีตนายกคนเดิม (รัชนี พลซื่อ) และอดีตคนพรรคพลังประชารัฐ ด้วยคะแนนท่วมท้นจนเรียกกันว่า ร้อยเอ็ดแลนด์สไลด์

### สมาชิกสภาผู้แทนราษฎร
เศกสิทธิ์ ไวนิยมพงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดร้อยเอ็ด สังกัดพรรคความหวังใหม่
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดร้อยเอ็ด สังกัดพรรคความหวังใหม่
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดร้อยเอ็ด สังกัดพรรคไทยรักไทย 
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แบบบัญชีรายชื่อ สังกัดพรรคไทยรักไทย (เลื่อนแทน)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดร้อยเอ็ด สังกัดพรรคพลังประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดร้อยเอ็ด สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
* นายเศกสิทธิ์ ไวนิยมพงศ์ , เว็บไซต์รัฐสภาไทย
* บัญชีแสดงรายการทรัพย์สินและหนี้สินของนายเศกสิทธิ์ ไวนิยมพงศ์, สำนักงานคณะกรรมการป้องกันและปราบปรามการทุจริตแห่งชาติ
* ข้อมูลนักการเมืองไทย (นายเศกสิทธิ์ ไวนิยมพงศ์), ศูนย์ข้อมูลนักการเมืองไทย

หมวดหมู่:บุคคลจากจังหวัดร้อยเอ็ด
หมวดหมู่:นักฟุตบอลชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดร้อยเอ็ด
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดร้อยเอ็ด
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
นกแซงแซวหางบ่วงใหญ่

**นกแซงแซวหางบ่วงใหญ่** () เป็นนกประจำถิ่นของประเทศในแถบเอเชีย เช่น ประเทศอินเดีย ประเทศศรีลังกา ประเทศบังคลาเทศ ประเทศจีนในตอนใต้ ประเทศอินโดนีเซีย หมู่เกาะนิโคบาร์ หมู่เกาะอันดามัน ประเทศสิงคโปร์ หมู่เกาะเล็กๆใกล้เกาะบอร์เนียว

ในประเทศไทยเป็นนกประจำถิ่นที่สามารถพบได้ทั่วไป เช่น อุทยานแห่งชาติเขาใหญ่ อุทยานแห่งชาติแก่งกระจาน ในเขตเมือง เช่น สวนผลไม้ในจังหวัดนนทบุรี พุทธมณฑล จังหวัดนครปฐม เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 จึงห้ามล่า พยายามล่า ห้ามค้า ห้ามนำเข้าหรือส่งออก ห้ามครอบครอง ห้ามเพาะพันธุ์ ห้ามเก็บหรือทำอันตรายรัง การห้ามการครอบครองและการค้ามีผลไปถึงไข่และซากด้วย

## ลักษณะ
นกแซงแซวหางบ่วงใหญ่ เมื่อตัวโตเต็มวัยจะมีความยาวจากปลายปากจนจรดปลายหางประมาณ 62 เซนติเมตร กว่าครึ่งหนึ่งนั้นเป็นความยาวหาง ขนมีสีดำเป็นเงาเหลือบออกสีน้ำเงินตลอดลำตัวในส่วนบน สีของลำตัวด้านล่างเป็นสีดำเป็นเหลือบ มีขนหงอนสั้นๆขึ้นอยู่อย่างหนาแน่นบริเวณหน้าผาก ปากหนา สันปากด้านบนจะโค้งลง งองุ้มเล็กน้อย เมื่อมีอายุครบหนึ่งปีขึ้นไปจะมีลักษณะเด่นคือขนหางคู่นอกสุดทั้งสองข้างจะยาวและยื่นออกมา ส่วนปลายของขนที่งอกออกมาจะบิดเป็นเกลียว ตัวผู้และตัวเมียจะมีลักษณะคล้ายคลึงกัน สามารถเลียนเสียงของนกและสัตว์ได้หลายชนิด

## พฤติกรรม
อาจะพบโดดเดี่ยว เป็นคู่ หรือฝูงเล็กๆ และอาจพบร่วมกับนกกินแมลง และนกจับแมลงต่างๆ อีกหลายชนิด เป็นนกที่่ชอบส่งเสียงร้อง โดยเฉพาะในตอนเช้าตรู่ และเย็นค่ำ และได้ยินบ่อยมาในช่วงฤดูผสมพันธุ์ เป็นนกที่ชอบเลียนเสียงของนก และสัตว์ต่างๆ ได้ดีมาก จนบางครั้งทำให้เข้าใจผิดคิดว่าเป็นเสียงร้องของสัตว์ชนิดนั้นๆ ผสมพันธุ์ในช่วงฤดูร้อนต่อฤดูฝน หรือระหว่างเดือนมีนาคม-พฤษภาคม ทำรังเป็นรูปถ้วย รังอยู่ตามง่ามเกือบปลายกิ่ง ในแต่ละรังมีไข่ 3 ฟอง สีสันของไข่ผันแปรมาก ส่วนใหญ่จะเป็นสีขาวแกมครีมจนถึงชมพูอ่อน และมีลายขีดสีน้ำตาลแกมแดงหรือเทาแกมชมพู ส่วนใหญ่กิน แมลง หนอน และสัตว์ขนาดเล็ก เช่น กิ้งก่า นกขนาดเล็ก

## อ้างอิง

หมวดหมู่:นกที่พบในประเทศไทย
หางบ่วงใหญ่
หมวดหมู่:นกที่พบในประเทศอินเดีย
หมวดหมู่:นกที่พบในประเทศอินโดนีเซีย
หมวดหมู่:สัตว์ป่าคุ้มครอง
ม้าน้ำหนามขอ

**ม้าน้ำหนามขอ** หรือ **ม้าน้ำหนามยาว** (; ) เป็นปลาทะเลขนาดเล็กชนิดหนึ่ง จำพวกม้าน้ำ

มีปากที่ยาวกว่าม้าน้ำชนิดอื่น ๆ มีส่วนของหนามยาว ปลายแหลมและคมกว่าม้าน้ำชนิดอื่น ๆ  ปลายหนามโค้งเล็กน้อยและมักจะมีสีเข้มหรือดำ มีสีผิวลำตัวแตกต่างกันไป เช่น สีเหลือง, สีเขียว, สีส้ม, สีชมพู มีความยาวเต็มที่ประมาณ 7.9-13.5 เซนติเมตร มีรายงานความยาวสูงสุด 17 เซนติเมตร พบในเขตร้อน แถบทะเลแดง, มหาสมุทรอินเดีย และมหาสมุทรแปซิฟิคตอนกลางและตะวันตก สำหรับในน่านน้ำไทยพบทั้งในฝั่งอ่าวไทยและทะเลอันดามัน ในแนวปะการัง หรือซากเรือจม

## อ้างอิง

## แหล่งข้อมูลอื่น
*รูปและข้อมูลเพิ่มเติมจาก Fishbase.org 

หมวดหมู่:ม้าน้ำ
นกแซงแซวหางบ่วงเล็ก

**นกแซงแซวหางบ่วงเล็ก** () เป็นนกที่พบได้ในป่าดงดิบ ที่มีระดับความสูงตั้งแต่ 800 เมตร ขึ้นไป ของเขตเอเชียใต้ เอเชียตะวันออกเฉียงใต้ เช่น ประเทศบังคลาเทศ ภูฏาน กัมพูชา อินเดีย ลาว มาเลเซีย เนปาล เวียดนาม พม่า ในประเทศไทยพบได้ในภาคเหนือ ภาคตะวันออก ภาคตะวันตก และภาคตะวันออกเฉียงเหนือตอนบน ในประเทศไทย เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 จึงห้ามล่า พยายามล่า ห้ามค้า ห้ามนำเข้าหรือส่งออก ห้ามครอบครอง ห้ามเพาะพันธุ์ ห้ามเก็บหรือทำอันตรายรัง การห้ามการครอบครองและการค้ามีผลไปถึงไข่และซากด้วย

## ลักษณะ
สีขนของนกชนิดนี้มีสีดำเป็นมันบริเวณลำตัว โคนปากด้านบนมีขนปกคลุมเป็นกระจุก ขนลำตัวและหน้าอกส่วนบนสีดำเหลือบน้ำเงินอมเขียว

## อ้างอิง

หมวดหมู่:นกที่พบในประเทศไทย
หางบ่วงเล็ก
หมวดหมู่:นกที่พบในประเทศอินเดีย
หมวดหมู่:สัตว์ป่าคุ้มครอง
แบล็กซับบาธ (อัลบั้ม)

**แบล็ก** **ซับบาธ**() เป็นอัลบั้มสตูดิโอเปิดตัวของวงดนตรี เฮฟวีเมทัล จากอังกฤษที่ชื่อเดียวกับชื่อวง แบล็ก ซับบาธ วางจำหน่ายเมื่อ 13 กุมภาพันธ์ ค.ศ. 1970 ในอังกฤษ และ  1 มิถุนายน 1970 ในอเมริกา อัลบั้มดังกล่าวติดลำดับที่ 8 ในชาร์ตอัลบั้มของอังกฤษ  UK Albums Chart และติดอันดับที่ 23 ในบิลบอร์ด ชาร์ต   ถึงแม้ว่าจะมีการวิจารณ์ที่ค่อนข้างติดลบจากเหล่านักวิจารณ์ต่างๆ แต่อัลบั้มชุดนี้เป็นตัวแปรสำคัญสำหรับแนวเพลงเฮฟวี่ เมทัลให้เป็นที่รู้จัก

## ช่วงบันทึก
ในเดือน สิงหาคม 1969 วงแบล็ก ซับบาธ ยังใช้ชื่อวงว่า เอิร์ธ แล้วเปลี่ยนชื่อวงในภายหลัง เพราะมีวงอื่นที่ใช้ชื่อเดียวกันอยู่ อัลบั้มนี้เริ่มบันทึกในช่วง พฤศจิกายน 1969 แล้วออกซิงเกิล "Evil Woman" เป็นการเปิดอัลบั้มของพวกเขา แล้วเริ่มวางขายในช่วง มกราคม 1970 
## รายชื่อเพลง
เพลงทั้งหมดเขียนโดย Tony Iommi, Geezer Butler, Bill Ward และ Ozzy Osbourne,ยกเว้นเพลง "Evil Woman" และ "Warning" เป็นเพลงของ(Dunbar/Dmochowski/Hickling/Moorshead).

## บุคลากร
*Ozzy Osbourne -ร้องนำ, หีบเพลงเป่า ในเพลง "The Wizard"
*Tony Iommi- กีตาร์, สไลด์กีตาร์ ในเพลง "The Wizard"
*Geezer Butler -เบส
*Bill Ward- กลองชุด
## อ้างอิง

หมวดหมู่:อัลบั้มเพลงในปี พ.ศ. 2513
หมวดหมู่:อัลบั้มเพลงของแบล็กแซ็บบาธ
รี กวัง-ช็อน

**รี กวัง-ช็อน** () เกิดเมื่อวันที่ 4 กันยายน พ.ศ. 2528 เป็นนักฟุตบอล ชาวเกาหลีเหนือ ปัจจุบันได้ลงเล่นให้แก่พัทยา ยูไนเต็ด

เขาลงเล่นให้แก่ เกาหลีเหนือ  ใน ฟุตบอลโลก 2010 ที่ ประเทศแอฟริกาใต้ อีกด้วย

## อ้างอิง

หมวดหมู่:นักฟุตบอลชาวเกาหลีเหนือ
หมวดหมู่:นักฟุตบอลทีมชาติเกาหลีเหนือ
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นสโมสรกีฬาเอพริล 25
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลสมุทรปราการ ซิตี้
หมวดหมู่:กองหลังฟุตบอล
หมวดหมู่:บุคคลจากนัมโพ
หมวดหมู่:ชาวเกาหลีเหนือในประเทศไทย
ปลาค้อมาเนิร์ท

**ปลาค้อมาเนิร์ท** หรือ**ปลาค้อซี่กรง** (; ) ปลาน้ำจืดขนาดเล็กชนิดหนึ่ง ในวงศ์ปลาค้อ (Balitoridae)

มีลักษณะทั่วไปเหมือนกับปลาในสกุลเดียวกัน มีความพิเศษที่โคนครีบหลังไม่มีจุดสีแดง ลำตัวไม่เพรียวยาวมาก ครีบหางเป็นแบบส้อม มีลายขวางครึ่งลำตัวหน้ามักแตกเป็นซี่เหมือนซี่กรง บางตัวหลังมีแต้มสีทองเล็กน้อย  

มีความยาวเต็มที่ประมาณ 6-10 เซนติเมตร พบการกระจายพันธุ์เฉพาะในลำธารและน้ำตกที่มีคุณภาพน้ำดี ในแนวป่าภาคตะวันตกในลุ่มแม่น้ำสาละวิน, แม่น้ำแม่กลอง เช่น อุทยานแห่งชาติน้ำตกพาเจริญ ในเขตอำเภอพบพระ จังหวัดตาก ต่อเนื่องลงถึงลุ่มแม่น้ำในเขตภาคใต้ฝั่งตะวันตก ซึ่งเป็นชายแดนระหว่างไทยกับพม่าเท่านั้น

นิยมเลี้ยงเป็นปลาสวยงาม 

## อ้างอิง

## แหล่งข้อมูลอื่น
*รูปและข้อมูลเพิ่มเติม 
หมวดหมู่:สกุลซิสทูรา
หมวดหมู่:ปลาตู้
หมวดหมู่:ปลาที่พบในลุ่มแม่น้ำสาละวิน
หมวดหมู่:ปลาที่พบในลุ่มแม่น้ำแม่กลอง
พยาธิเข็มหมุด

thumb|วงชีวิตของพยาธิเข็มหมุด
**พยาธิเข็มหมุด** () เป็นหนอนตัวกลมในสกุล *Enterobius* ที่เป็นปรสิตในสัตว์ ศัพท์ทางการแพทย์เรียกอาการติดพยาธิเข็มหมุดว่า enterobiasis
## การจัดจำแนก

ในปัจจุบัน พยาธิเข็มหมุดมี 3 สปีชีส์  มนุษย์เป็นเจ้าบ้านของ *Enterobius vermicularis* (เดิมคือ *Oxyuris vermicularis*)เท่านั้น  ชิมแปนซีเป็นเจ้าบ้านของ *Enterobius anthropopitheci* ซึ่งมีรูปร่างต่างจากพยาธิเข็มหมุดในมนุษย์ Hugot (1983) กล่าวว่ามีอีกสปีชีส์หนึ่ง  *Enterobius gregorii*, ซึ่งเป็นพี่น้องกับ *E. vermicularis*โดยมีสปิคุลเล็กกว่า แต่ Totkova et al. (2003) กล่าวว่ามีหลักฐานไม่พอ  และ Hasagawa et al. (2006) กล่าวว่า *E. gregorii* เป็นระยะตัวอ่อนของ *E. vermicularis*. ในทางการแพทย์  *E. gregorii* จะถูกพิจารณาเป็น *E. vermicularis*
## อาการ
เมื่อมีการติดเชื้อพยาธิเข็มหมุด ส่วนมากไม่มีอาการ  แต่บางรายพบว่าพยาธิตัวแก่ทำให้ระคายเคืองเยื่อบุลำไส้ คลื่นไส้ อาเจียน เมื่อพยาธิตัวเมียวางไข่ที่ทวารหนักตอนกลางคืน ทาให้คันทวารหนัก  การเกาอย่างรุนแรงอาจ ทาให้เกิดแผลถลอกและติดเชื้อ ในผู้หญิงพยาธิอาจไปที่บริเวณช่องคลอด ทำให้ช่องคลอดอักเสบ การอักเสบของปีกมดลูก  หรือเป็นก้อน ในช่องท้อง และกระเพาะปัสสาวะ
## อ้างอิง

หมวดหมู่:พยาธิ
อุลตร้าแมนทิสแบล็ก

**อุลตร้าแมนทิสแบล็ก** () เกิดวันที่ 17 กรกฎาคม ค.ศ. 1975 เป็นนักมวยปล้ำอาชีพ ผู้เข้าร่วมแข่งขันหลักในรายการมวยปล้ำอาชีพจิคาระ ที่ซึ่งเขาเป็นผู้นำแห่ง *ออร์เดอร์ออฟเดอะนีโอโซลาร์เทมเปิล* ในขณะที่ได้รับคำวิจารณ์ว่าไม่ค่อยได้เข้าร่วมแข่งขันอย่างสม่ำเสมอ ตลอดช่วงอาชีพของเขายังเคยแสดงผลงานสำหรับรายการดังเช่น บิ๊กเจแปนโปรเรสต์ลิง, คอมแบทโซนเรสต์ลิง, อินเดเพนเดนท์เรสต์ลิงแอสโซซิเอชัน มิด-เซาธ์ และเจอร์ซีย์ออลโปรเรสต์ลิง ในส่วนสมมติ เขาได้สวมหน้ากากตั๊กแตนตำข้าว ในฐานะ **อุลตร้าแมนทิส** เครื่องแต่งกายแบบดั้งเดิมของเขาจะเป็นสีแดงและสีเขียว โดยอิงจากตัวละครเอกซีรีส์คาเมนไรเดอร์ รวมถึงชื่อที่เขาใช้ในการแข่งขันยังได้มาจากรายการโทรทัศน์ของญี่ปุ่น นั่นคือ อุลตร้าแมน ในเดือนพฤษภาคม ค.ศ. 2004 เขาได้เปลี่ยนชื่อของเขาเองเป็น **อุลตร้าแมนทิสแบล็ก** และใช้หน้ากากแบบใหม่กับเครื่องแต่งกายสีแดงและดำ รวมถึงยังได้เริ่มแสดงมุมมองในแบบคอมมิวนิสต์ ในเดือนมิถุนายน ค.ศ. 2006 เขาได้มีรูปแบบที่มั่นคงเป็นของตนเอง สำหรับ *ออร์เดอร์ออฟเดอะนีโอโซลาร์เทมเปิล* และได้นำภาพลักษณ์มืดมนของเขาไปใช้ ณ ช่วงนี้ อุลตร้าแมนทิสแบล็ก, ไมค์ แควกเกนบุช ผู้ก่อตั้งจิคาระ, ฮาโลวิค และ อิคารัส ต่างเป็นนักมวยปล้ำชุดแรกที่ได้แสดงผลงานในจิคาระเมื่อวันที่ 25 พฤษภาคม ค.ศ. 2002 และยังคงแสดงฝีมือในรายการดังกล่าวจวบจนปัจจุบัน

## ในวงการมวยปล้ำอาชีพ
อุลตร้าแมนทิส เริ่มเข้าฝึกฝนมวยปล้ำอาชีพของเขาใน ค.ศ. 2002 ที่สังกัดใหม่ของสถาบัน จิคาระเวรสเซิลแฟคทอรี่ ที่ซึ่งเขาได้รับการฝึกสอนโดยไมค์ แควกเกนบุช และเร็คเลส ยูธ เขาได้รับการฝึกฝนในช่วงระยะแรกของโรงฝึกสอนควบคู่ไปกับ ฮาโลวิค และ อิคารัส

### จิคาระ
#### การเปิดตัว
ในวันที่ 25 พฤษภาคม ค.ศ. 2002 อุลตร้าแมนทิส ได้เปิดตัวในรายการจิคาระ ในฐานะซูเปอร์ฮีโรหน้าใหม่ในการแข่งขันครั้งแรก ที่ซึ่งเขาได้พ่ายแพ้ต่อเพื่อนร่วมสถาบันเวรสเซิลแฟคทอรี่ ที่มีชื่อว่าไบลด์เรจ หลังจากนั้น เขาได้เข้าร่วมทีมกับนักมวยปล้ำศิษย์เก่าร่วมสถาบันอย่าง มร.ซีโร เพื่อเป็นแท็กทีมในชื่อ อุลตร้า/ซีโร และพวกเขาได้มีความอาฆาตต่อฝ่าย เดอะไวด์คาร์ดส (เอ็ดดี คิงสตัน และ แบล็กแจ็ค มาร์เซียโน) เกือบตลอดช่วงปี ค.ศ. 2003 แล้วความบาดหมางนี้ก็ได้สิ้นสุดลง ณ วันที่ 5 กรกฎาคม ค.ศ. 2003 เมื่อทีมอุลตร้า/ซีโร ได้กำจัดทีม เดอะไวด์คาร์ดส ในรอบรองชนะเลิศของแท็กเวิลด์กรังด์ปรีซ์รอบสถาปนา แต่แล้วทั้งคู่ก็เป็นฝ่ายแพ้ต่อทีม ไนท์ชิพต์ (ไบลด์เรจ และฮาโลวิค) ในรอบชิงชนะเลิศ ภายหลังจากที่ ซีโร มีอาการบาดเจ็บ วันที่ 27 กันยายน ค.ศ. 2003 อุลตร้าแมนทิส ได้รับการถ่ายภาพบันทึกในรายการจิคาระยังไลออนส์คัพ แต่แล้วเขาก็เป็นฝ่ายแพ้จากการป้องกันตำแหน่งแชมป์โดยฮาโลวิค

## ชีวิตส่วนตัว
อุลตร้าแมนทิส เป็นมังสวิรัติ เขาเป็นเพื่อนสนิทของเป็นอดีตคู่หูแท็กทีมชื่อ มร.ซีโร ซึ่งได้มาเป็นเพื่อนเจ้าบ่าวในเวลาต่อมา

## ความสำเร็จ
***[[โปรเรสต์ลิงอิลลัสเตรเตด]]**
:*นิตยสารโปรเรสต์ลิงอิลลัสเตรเตดได้จัดให้เขาอยู่ในอันดับที่ 289 จากนักมวยปล้ำประเภทเดี่ยว 500 คน ในฉบับ PWI 500 ของปี ค.ศ. 2009

## อ้างอิง

## แหล่งข้อมูลอื่น

* 
* 
* Cagematch profile

หมวดหมู่:นักมวยปล้ำอาชีพชาวอเมริกัน
หมวดหมู่:ชาวอเมริกันมังสวิรัติ
หมวดหมู่:นักมวยปล้ำสวมหน้ากาก
หมวดหมู่:นักกีฬามังสวิรัติ
อิลิวเทรา

**อิลิวเทรา** () เป็นเกาะในประเทศบาฮามาส ตั้งอยู่ทางตะวันออกของเกาะนิวพรอวิเดนซ์ ในมหาสมุทรแอตแลนติก เป็นเกาะที่มีความยาวและแคบมาก คือยาว 110 ไมล์ (180 กม.) และในบางจุดแคบน้อยกว่า 1 ไมล์ (1,600 ม.) จากข้อมูลสำรวจประชากรในปี ค.ศ. 2000 มีประชากรราว 8,000 คน เศรษฐกิจหลักบนเกาะคือการท่องเที่ยว

หมวดหมู่:เกาะในประเทศบาฮามาส
นกแซงแซวสีเทา

**นกแซงแซวสีเทา**  () เป็นนกประจำถิ่นและนกอพยพ พบได้ในแถบเอเชียใต้ เอเชียตะวันออกเฉียงใต้ ในประเทศไทยเป็นนกประจำถิ่นของภาคเหนือ ภาคตะวันตก ส่วนนกอพยพนอกฤดูผสมพันธุ์พบที่ภาคใต้ ภาคตะวันออกเฉียงเหนือ 

## ลักษณะ
รูปร่างโดยทั่วไปคล้ายนกแซงแซวหางปลา ขาสั้น ขนที่ลำตัวเป็นสีเทาตั้งแต่เทาอ่อนจนถึงเทาเข้ม สีจะเข้มในช่วงบนของลำตัว หากเป็นนกประจำถิ่นสีจะเข้มกว่านกอพยพ ส่วนนกอพยพจะมีสีขาวข้างหัว ในบางครั้งจะพบว่ามีสีเข้มเช่นเดียวกับนกประจำถิ่น

## ถิ่นที่อยู่
พบได้ในเขตป่าเบญจพรรณ ป่าดงดิบ ชายป่า ทุ่งโล่ง ป่าทุติยภูมิ ในพื้นที่ความสูงจากระดับน้ำทะเลไม่เกิน 2,565 เมตร เช่น ประเทศอัฟกานิสถาน ตอนใต้ของประเทศจีน และประเทศในแถบเอเชียตะวันออกเฉียงใต้

## อ้างอิง

สีเทา
หมวดหมู่:นกอพยพ
หมวดหมู่:นกที่พบในประเทศไทย
ซง ซึง-ฮ็อน

**ซง ซึง-ฮ็อน** (; เกิด 5 ตุลาคม ค.ศ. 1976) เป็นนักแสดงชาวเกาหลีใต้ มีชื่อเสียงจากการรับบทเป็น ยุน จุนโซ ในละครซีรีส์เรื่อง *[[รักนี้ชั่วนิรันดร์]]* (2000)

## ประวัติ

ซึง-ฮ็อนได้เริ่มเข้าสู่วงการบันเทิงโดยการเป็นนายแบบโฆษณาเมื่อปี 1999 เรื่อง *Calla* ประกบคู่กับ คิม ฮีซอน และในปี 2000 ถือว่าเป็นปีทองของซึง-ฮ็อนเลยทีเดียว จากการที่เขาได้รับบทเป็น ยุน จุนโซ ในละครซีรีส์ฟอร์มยักษ์เรื่อง *Autumn Fairy Tale* ซึ่งทำให้เขาประสบความสำเร็จและมีชื่อเสียงโด่งดังไปทั่วเอเชีย

จากนั้นในปี 2003 ซึง-ฮ็อนได้กลับมารับบทเป็น ยู มินวู ในละครซีรีส์เรื่อง *[[Summer Scent]]* ซึ่งเป็นฤดูกาลที่ 3 ของผู้กำกับ ยุน ซุกโฮ (ต่อจาก *Autumn Fairy Tale* และ *[[Winter Sonata]]*) โดยแสดงร่วมกับ ซน เยจิน นางเอกดังจากภาพยนตร์เรื่อง *The Classic* และต้นปี 2004 เขาก็มีผลงานด้านภาพยนตร์อีกเรื่องคือ *Ice Rain* โดยเรื่องนี้เขาร่วมแสดงกับ Lee Sung-Jae และ Kim Ha-Neul และกลางปีเดียวกัน ซึง-ฮ็อนก็มีผลงานด้านภาพยนตร์อีกเรื่องคือ *He was cool* ซึ่งเป็นเรื่องที่ดัดแปลงจากนิยายทางอินเทอร์เน็ตที่โด่งดัง โดยเขาแสดงคู่กับ ชอง ดาบิน ไม่กี่เดือนต่อมา ซึง-ฮ็อนตอบรับที่จะแสดงเรื่อง *Sad Sonata* หรือ *A Sad Love Story* ละครทุนสร้างสูงที่สุดเป็นประวัติการณ์ของเกาหลีใต้ คราวนี้เขาจะได้แสดงกับเพื่อนสนิทอย่างกวาน ซังวู และคิม ฮีซอน อีกครั้ง

แต่แล้ว ซึง-ฮ็อนก็ประสบกับมรสุมทางชีวิตครั้งใหญ่ เมื่อมีรายงานว่า เขาเลี่ยงทหาร จนเป็นข่าวโด่งดังทั่วเกาหลี และในที่สุดในวันที่ 16 พฤศจิกายน ปี 2004 ซง ซึง-ฮ็อนต้องไปเป็นทหาร โดยจะต้องรับใช้ชาติสองปีเต็ม ดังนั้นจึงไม่สามารถที่จะแสดงละครเรื่องนี้ได้ต่อไป ถึงแม้ว่าแฟนๆในบ้านเกิดและในประเทศต่างๆทั่วเอเชีย หรือแม้แต่สมาชิกรัฐสภาจากพรรครัฐบาลเกาหลีใต้ จะทำเรื่องร้องขอให้ทางทหารผ่อนผันให้เขาแสดงละครเรื่องนี้จนจบ เพราะถือเป็นผลประโยชน์ของชาติ (หลายประเทศซื้อลิขสิทธิ์แล้ว) และซง ซึง-ฮ็อนก็เป็นหนึ่งในกระแส *Korean Wave* แต่ทางทหารก็ไม่ยอม กฎก็คือกฎ นั่นทำให้แผนการต่างๆต้องล้มเลิก รวมทั้งแผนการเดินทางไปญี่ปุ่นประเทศที่ชื่อเสียงของซึง-ฮ็อนกำลังไปได้ดี ก่อนอำลาวงการชั่วคราว เขาฝากผลงานชิ้นสุดท้าย คือเอ็มวีจาก *A Sad Love Story* แต่ระหว่างรับใช้ชาติ ทางบริษัทต้นสังกัดในเกาหลีใต้และบริษัทญี่ปุ่น ยังคงผลิตผลิตภัณฑ์ต่างๆที่เกี่ยวกับซง ซึง-ฮ็อนออกมาอย่างต่อเนื่อง ซึ่งส่วนมากวางจำหน่ายในประเทศญี่ปุ่น และก็ได้รับการต้อนรับเป็นอย่างดีจากแฟนๆ ไม่ว่าจะเป็นอัลบั้มเพลง อัลบั้มภาพ นิตยสาร และดีวีดีส่วนตัว สินค้าบางชิ้นติดอันดับหนึ่งสินค้าขายดี การตอบรับจากแฟนๆ ถือเป็นปรากฏการณ์ที่ไม่เคยมีมาก่อน ทั้งๆ ที่ ซึง-ฮ็อน อำลาวงการชั่วคราว

ซงซึงฮอนกลับมากับผลงานการแสดงเรื่องใหม่อีกครั้ง คือ black ในปี 2017 เป็นละครแนวสืบสวนสอบสวน-ดราม่า  ประกบคู่กับ Go Ah Ra (โกอารา) ในบท ยมทูต444(ฮันมูกัง/แบล็ค) และโกอารา รับบท คังฮารัม เด็กสาวผู้มองเห็นเงามรณะและเห็นเหตุการณ์ความตายจากเงาสีดำล่วงหน้า

## ผลงานการแสดง

### ละคร

### ภาพยนตร์

### มิวสิกวิดีโอ
* Kim Bum Soo - *Once Day Upon a Day* (2006)
* Yoon Gun - *Sad Love Story* (2008)

## อ้างอิง

* http://en.wikipedia.org/wiki/Song_Seung_HunSong Seung-heon
* http://planet.kapook.com/pandair/blog/view/54395 ประวัติโดยย่อของซงซึง-ฮ็อน

## แหล่งข้อมูลอื่น

หมวดหมู่:นักแสดงเกาหลีใต้
หมวดหมู่:บุคคลจากโซล
หมวดหมู่:นักแสดงชายจากโซล
ลาห์ตี

thumb|ศูนย์กลางของเมืองลาห์ตี

**ลาห์ตี** (; ) เป็นเมืองและเทศบาลในประเทศฟินแลนด์ ลาห์ตีมีความหมายว่า อ่าว เมืองนี้ได้รับกล่าวถึงในเอกสารครั้งแรกในปี ค.ศ. 1445

หมวดหมู่:เมืองในประเทศฟินแลนด์
หมวดหมู่:ราชรัฐฟินแลนด์
แหลมอะกะลัส

thumb|ภาพถ่ายทางดาวเทียม '''แหลมอะกะลัส'''
thumb|แหลมอะกะลัส
**แหลมอะกะลัส** (; ) เป็นแหลมหินที่เป็นจุดแบ่งอย่างเป็นทางการระหว่างมหาสมุทรแอตแลนติกกับมหาสมุทรอินเดียของทวีปแอฟริกา อยู่ห่างจากแหลมกู๊ดโฮปไปทางตะวันออกเฉียงใต้ 150 กิโลเมตร และเป็นจุดใต้สุดของทวีปแอฟริกา

## ที่มาของชื่อ
ชื่อของแหลมนั้นมาจากภาษาโปรตุเกส ซึ่งแปลว่า **แหลมแห่งเข็ม** และมีชื่อเรียกอย่างหนึ่งคือ "**Cape of Needles"**

## ภูมิศาสตร์
แหลมอะกะลัส เป็นจุดใต้สุดของทวีปแอฟริกา ตั้งอยู่ที่  ทางตะวันออกเฉียงใต้ของเมืองเคปทาวน์
 

## สภาพภูมิอากาศ
มีสภาพภูมิอากาศค่อนข้างร้อน และหนาวเล็กน้อย มีฝนตกปริมาณน้ำฝนเฉลี่ยคือ 500 มม. ต่อปี มกราคมมีอุณหภูมิสูงสุด 23.8° C (ต่ำสุด 17.7° C) กรกฎาคมอุณหภูมิสูงสุด: 16.5 ° C (ต่ำสุด: 10.8 ° C) (มีอยู่ 3 ฤดู คือ ฤดูหนาว ฤดูร้อน ฤดูฝน)

## อ้างอิง

อะกะลัส
โกเซนซา

**โกเซนซา** () เป็นเมืองทางใต้ของประเทศอิตาลี ตรงบริเวณที่แม่น้ำบูเซนโตกับแม่น้ำกราติสไหลมาบรรจบกัน เป็นเมืองหลวงของจังหวัดโกเซนซา มีสถาบันโคเซนเทียน (Cosentian Academy) ที่ถือเป็นสถานศึกษาด้านปรัชญาและวรรณคดีแห่งแรกที่ก่อตั้งในอิตาลีและในยุโรป (ค.ศ. 1511) ปัจจุบันเมืองยังคงเป็นศูนย์กลางวัฒนธรรม มีพิพิธภัณฑ์ โรงละคร ห้องสมุดอยู่หลายแห่ง เมืองได้รับความเสียหายจากแผ่นดินไหวบ่อยครั้ง

## อ้างอิง

หมวดหมู่:เมืองในแคว้นคาลาเบรีย
กัวดัลคะแนล

**กัวดัลคะแนล** () เป็นเกาะที่ใหญ่ที่สุดในหมู่เกาะโซโลมอน ตั้งอยู่ทางตะวันตกเฉียงใต้ของมหาสมุทรแปซิฟิก นักเดินเรือชาวสเปนชื่อ อัลบาโร เด เมนดาญา เดินเรือมาพบเกาะนี้ใน ค.ศ. 1568 ต่อมาชาวอังกฤษได้เข้ามาสำรวจและเริ่มการตั้งถิ่นฐาน ตกเป็นของอังกฤษใน ค.ศ. 1893 ข้อมูลประชากรในปี ค.ศ. 1998 มีประชากรราว 85,000 คน

## อ้างอิง

หมวดหมู่:เกาะในหมู่เกาะโซโลมอน
มาสเตอร์ออฟเรียลิตี

**มาสเตอร์ออฟเรียลิตี** () เป็นอัลบั้มที่สามของวงเฮฟวีเมทัลของอังกฤษ วง แบล็ก ซับบาธ วางจำหน่ายช่วง กรกฎาคม 1971 อัลบั้มนี้จะออกแนว  stoner metal  และ อัลบั้มนี้ได้รับรางวัลแผ่นเสียงแพลททินัม 2 ครั้งหลังจากมียอดขายมากกว่า2ล้านแผ่น
## ช่วงบันทึก
สำหรับการบันทึกอัลบั้มนี้ มือกีตาร์ของวง โทนี อิออมมี พูดว่า หลังจากที่นิ้วมือของเขาบาดเจ็บจากอุบัติเหตุในโรงงานเมื่อปีที่แล้วซึ่งเป็นนิ้วข้างซ้าย และก็สวมนิ้วปลอมแทน แต่เขาเป็นคนถนัดซ้าย จึงเป็นเรื่องยากสำหรับการเล่นกีตาร์ของเขา แต่ อิออมมี ก็ปรับเสียงกีตาร์ลดลง3เซมิโทนเพื่อให้เล่นง่ายขึ้น แล้วตั้งสายกีตาร์ใหม่ , Geezer Butler มือเบสของวง ก็ปรับเสียงกีตาร์เบสของเขาให้ต่ำลง เพื่อให้เล่นเข้ากับ อิออมมี ให้เหมาะกับอัลบั้มนี้ ,Master of Reality  บันทึกที่ Island Studios  ในประเทศอังกฤษ ระหว่างช่วง กุมภาพันธ์ ถึง เมษายน 1971 โปรดิวเซอร์โดย  Rodger Bain ซึ่งช่วยผลิตอัลบั้มก่อนหน้านี้ และนี่ก็เป็นการร่วมงานครั้งสุดท้ายกับวง
## รายชื่อเพลง
เพลงทั้งหมดแต่งโดย Tony Iommi, Bill Ward, Geezer Butler และ Ozzy Osbourne
#### แผ่นหนึ่ง
#"Sweet Leaf" – 5:05
#"After Forever" (Iommi) – 5:27
#"Embryo" (Iommi) – 0:28
#"Children of the Grave" – 5:18
#### แผ่นสอง
#"Orchid" (Iommi) – 1:31
#"Lord of This World" – 5:27
#"Solitude"  – 5:02
#"Into the Void" – 6:13
## บุคลากร
*Ozzy Osbourne – ร้องนำ
*Tony Iommi –กีตาร์, ฟลุต,เปียโน, เครื่องสังเคราะเสียง
*Geezer Butler – เบส
*Bill Ward – กลองชุด
## ยอดขาย

RIAA certification

;
CRIA certification  (Canada)

## อ้างอิง

หมวดหมู่:อัลบั้มเพลงของแบล็กแซ็บบาธ
หมวดหมู่:อัลบั้มเพลงในปี พ.ศ. 2514
พระเจ้ามินชินสอ

**พระเจ้ามินชินสอ** (, ; สวรรคต ค.ศ. 1167) เป็นพระราชโอรสและองค์รัชทายาทของพระเจ้าอลองสิธู โดยตอนนั้นพระองค์ยกทัพไปทำสงครามแต่เมื่อพระองค์ได้ข่าวว่าพระราชบิดาของพระองค์สิ้นพระชนม์ก็ยกทัพกลับทันที พระเจ้ามินชินสอไม่ทราบเกี่ยวกับการทรยศของพระเจ้านะระตูผู้เป็นพระราชอนุชาและกลับไปพุกามมาเพื่อเรียกร้องบัลลังก์ พระเจ้านะระตูพบพระองค์ที่ท่าเรือและประกาศว่าพระเชษฐาของพระองค์เป็นพระราชาองค์ใหม่ แต่ภายในคืนนั้นพระเจ้ามินชินสอถูกวางยาพิษจนสวรรคตโดยพระเจ้านะระตู

## ความขัดแย้งกับกษัตริย์
พงศาวดาร*[[มหาราชวงศ์ ฉบับหอแก้ว]]* รายงานว่ามินชินสอมีเรื่องบาดหมางกับพระราชบิดาถึงสองครั้ง ครั้งแรก พระราชินีองค์ใหม่ของกษัตริย์ ผู้เป็นพระราชธิดาของกษัตริย์แห่ง Pateikkara ซึ่งเป็นรัฐบริวารของพุกาม ได้ประทับบนพระแท่นบรรทมเคียงข้างพระมหากษัตริย์เมื่อพระราชโอรสเสด็จมาถวายสักการะ มินชินสอปฏิเสธที่จะคุกเข่าลงต่อหน้าพระราชินีองค์น้อยที่มีพระนามว่าปภาวดี พระองค์ตรัสว่า "ข้าเป็นพระราชโอรสองค์โต สตรี *Kala* องค์นี้ควรประทับบนพระแท่นบรรทมต่อหน้าข้า เหล่าเสนาบดี และเหล่าที่ปรึกษาหรือไม่" มินชินสอเสด็จออกไปพร้อมกับตรัสว่า "ข้าไม่สบาย" (คำว่า Kala ในปัจจุบันหมายถึงชาวอินเดีย แต่ในสมัยนั้นอาจหมายถึง *ชาวต่างชาติ* เชื่อกันว่า Pateikkara เป็นอาณาจักรที่อยู่ใกล้กับรัฐชินในปัจจุบัน)

ในเหตุการณ์ที่สอง พระเจ้าอลองสิธูได้พระราชทานเครื่องราชอิสริยาภรณ์แก่ข้าราชบริพารชื่อ Ananda Thuriya ซึ่งเป็นเครื่องราชอิสริยาภรณ์สำหรับเจ้าชายเท่านั้น เมื่อข้าราชบริพารสวมเครื่องราชอิสริยาภรณ์นี้ในการประชุมสภา มินชินสอได้ถอดเครื่องราชอิสริยาภรณ์ออกจาก Ananda Thuriya โดยตรัสว่า "เครื่องราชอิสริยาภรณ์นี้ไม่เหมาะสำหรับคนส่งแขกหรือพี่เลี้ยงของกษัตริย์ มีเพียงพระเชษฐากับพระอนุชาและพระโอรสของกษัตริย์เท่านั้นที่คู่ควรแก่การสวม" กษัตริย์วัยชราทรงรบกวนพระทัยอย่างยิ่งที่มินชินสอยังคงประพฤติตนเยี่ยงกษัตริย์แม้ในขณะที่พระองค์ยังทรงพระชนม์อยู่

## พระชนม์ชีพตอนถูกเนรเทศ
ตอนแรกใน ค.ศ. 1151/1152 พระองค์ส่งมินชินสอไปเรือนจำ แต่ด้วยการแทรกแซงของ ยะดะนาโบน พระราชมารดาของมินชินสอ ทำให้ลดโทษและเนรเนศไป เจ้าชายและบริวารของพระองค์ตั้งถิ่นฐานบริเวณทางตะวันออกเฉียงเหนือของพุกามไม่กี่ไมล์ ใกล้กับอังวะในปัจจุบัน เจ้าชายทรงสร้างเขื่อนกั้นทะเลสาบอองปีนแลและทะเลสาบอีกแห่งที่อยู่ใกล้เคียง พระองค์ทรงสร้างคลองสามสาย ทำให้มีพื้นที่เพาะปลูกเพิ่มขึ้น เนื่องจากพื้นที่ดังกล่าวอุดมสมบูรณ์ จึงสามารถเพาะปลูกได้ปีละสามครั้ง นโยบายอันชาญฉลาดของมินชินสอทำให้สามารถระดมทุนเข้าคลังของพระองค์ได้ และดึงดูดผู้ติดตามจำนวนมาก พระองค์ทรงเชิญนักวิชาการและพระภิกษุมาเขียนหนังสือและสอนหนังสือมากมาย

แม้จะประสบความสำเร็จตอนถูกเนรเทศ แต่เจ้าชายยังคงจงรักภักดีต่อพระราชบิดา อย่างไรก็ตาม ณ เมืองพุกาม พระเจ้าอลองสิธูทรงเลือกนะระตูเป็นรัชทายาท

## เสด็จกลับสู่พุกามและสวรรคต
ใน ค.ศ. 1167 พระเจ้าอลองสิธูทรงพระประชวรและถูกปลงพระชนม์โดยนะระตูผู้รอคอยที่จะได้เป็นกษัตริย์อย่างใจจดใจจ่อ มินชินสอไม่รู้เรื่องการทรยศของนะระตู จึงเสด็จกลับมายังพุกามเพื่ออ้างสิทธิ์ราชบัลลังก์ นะระตูพบพระองค์ที่ท่าเรือ และประกาศให้พระเชษฐาของพระองค์เป็นกษัตริย์พระองค์ใหม่ มินชินสอได้รับการสถาปนาเป็นกษัตริย์ในทันที แต่ในคืนนั้น นะระตูได้วางยาพิษใส่มินชินสอ และอ้างสิทธิ์ในราชบัลลังก์ของตนเอง

## อ้างอิง

## บรรณานุกรม
* 
* 
* 
* 

หมวดหมู่:บุคคลที่เกิดในคริสต์ทศวรรษ 1110
หมวดหมู่:พระมหากษัตริย์พม่า
หมวดหมู่:ราชวงศ์พุกาม
หมวดหมู่:บุคคลที่ถูกประหารชีวิตด้วยยาพิษ
กลุ่มเกาะอาร์กติกแคนาดา

**กลุ่มเกาะอาร์กติกแคนาดา** () หรือ **กลุ่มเกาะอาร์กติก** () เป็นกลุ่มเกาะขนาดใหญ่ทางตอนเหนือของแผ่นดินแคนาดา ในมหาสมุทรอาร์กติก ไม่รวมกรีนแลนด์ (ดินแดนปกครองตนเองของเดนมาร์ก) และไอซ์แลนด์

ตั้งอยู่ทางเหนือสุดของทวีปอเมริกาเหนือ ครอบคลุมพื้นที่ราว  ประกอบด้วยเกาะ 36,563 เกาะ รวมอยู่ในดินแดนส่วนใหญ่ของนูนาวุตและบางส่วนของดินแดนนอร์ทเวสต์เทร์ริทอรีส์ กลุ่มเกาะแสดงให้เห็นถึงผลกระทบของภาวะโลกร้อนบางส่วน การประมาณการของคอมพิวเตอร์บางส่วนระบุว่า การละลายจะมีส่วนทำให้ระดับน้ำทะเลเพิ่มขึ้น  ภายใน ค.ศ. 2100

## อ้างอิง

กลุ่มเกาะอาร์กติกแคนาดา
อาร์กติกแคนาดา
หมวดหมู่:ภาคเหนือของแคนาดา
อาร์กติกแคนาดา
อาร์กติกแคนาดา
ไฮเปอร์ไดมอนด์

**ไฮเปอร์ไดมอนด์** () หรือ **แอกกริเกตทิดไดมอนด์นาโนรอดส์** () หรือ **เอดีเอ็นอาร์เอส** () เป็นสสารที่ความแข็ง ความแข็งตึง และความหนาแน่นที่สุดในโลก โดยแข็งกว่าเพชรหลายเท่า มีลักษณะคล้ายกับยางมะตอยหรือพุดดิงสีดำระยิบระยับมากกว่า

## ประวัติ
ในปี 2003 ทีมนักวิทยาศาสตร์ชาวญี่ปุ่น (Irifune, Tetsuo; Kurio, Ayako; Sakamoto, Shizue; Inoue, Toru; Sumiya, Hitoshi) ได้สังเคราะห์วัสดุชนิดใหม่ คือ แอกกริเกตทิดไดมอนด์นาโนรอดส์ ขึ้นเป็นครั้งแรกในโลก โดยสร้างขึ้นจากการบีบอัดแกรไฟต์ และพบว่ามีความแข็งสูงกว่าเพชรธรรมชาติ

ในปี 2005 ทีมนักวิทยาศาสตร์จากมหาวิทยาลัยไบรอยท์ในประเทศเยอรมนี ได้ยืนยันผลของทีมชาวญี่ปุ่นด้วยการนำคาร์บอนบริสุทธิ์มาบีบอัดภายใต้ความร้อนสูง โดยในการบีบอัดครั้งนี้ทีมนักวิทยาศาสตร์ได้นำคาร์บอนบริสุทธิ์แบบหนึ่ง (แกรไฟต์) และคาร์บอนบริสุทธิ์อีกแบบหนึ่ง คือ ฟูลเลอร์ไรต์ (หรือบัคมินสเตอร์ฟูลเลอรีน) ซึ่งประกอบไปด้วยคาร์บอน 60 อะตอมเชื่อมต่อกันเป็นโดมทรงกลม หรือ รูปทรงกลม

ในสสารใหม่นี้เกิดจากแท่งนาโนขนาดจิ๋วเชื่อมต่อกัน ที่เรียกว่าแท่งนาโนเพราะพวกมันมีขนาดเล็กมาก (นาโน มาจากภาษากรีก แปลว่า "แคระ") แต่ละแท่งยาว 1 ไมครอน (หนึงในล้านส่วนของหนึ่งเมตร) ซึ่งมันมีขนาดแค่ 1 ใน 50,000 ของความกว้างเส้นผมมนุษย์เท่านั้น

## คุณสมบัติ
ไฮเปอร์ไดมอนด์เป็นแร่สังเคราะห์ที่มีสีดำระยิบระยับโครงสร้างผลึกมีรูปร่างคล้ายโดมทรงกลมหรือรูปทรงกลม มีความหนาแน่นมากที่สุดในโลก โดยตรวจสอบโดยการเอกซเรย์ ซึ่งผลปรากฏว่าไฮเปอร์ไดมอนด์มีความหนาแน่นมากกว่าเพชร 0.3 เปอร์เซ็นต์ นอกจากนี้ไฮเปอร์ไดมอนด์ยังมีความแข็งตึงที่สุดในโลก โดยมีความแข็งตึง 491 จิกะปาสกาล โดยมากกว่าเพชรที่มีความแข็งตึง 442 จิกะปาสกาล หมายความว่าไฮเปอร์ไดมอนด์ถูกบีบอัดได้ยากกว่าเหล็กเกือบสามเท่า และความแข็งที่สุดในโลก ตามมาตราวัดค่าความแข็ง ของ ฟรีดริช โมส ในมาตรานี้มีอยู่ 10 ระดับ ซึ่งเพชรอยู่ในระดับที่ 10 นั่นก็แปลว่าไฮเปอร์ไดมอนด์มีความแข็งเกินมาตรวัด

## อ้างอิง

* John Lloyd, John Mitchinson, ลบเหลี่ยมไอน์สไตน์ 3, สำนักพิมพ์ วีเลิร์น

หมวดหมู่:คาร์บอน
หมวดหมู่:นาโนเทคโนโลยี
หมวดหมู่:สสาร
แวดวงภาพยนตร์ใน พ.ศ. 2555

ต่อไปนี้คือตารางภาพยนตร์ที่อยู่ในการผลิตหรือได้เสร็จสิ้นการผลิตและจะออกฉายในปี พ.ศ. 2555, ค่าย พาราเมาต์พิกเจอส์ และ ยูนิเวอร์แซลพิกเจอส์ ฉลองครบ 100 ปี *[[พยัคฆ์ร้าย 007]]*, ภาพยตร์เรื่องแรกของภาพยนตร์ชุดเจมส์ บอนด์ (ภาพยนตร์ชุดที่มีรายได้เป็นอันดับสอง) ฉลองครบรอบ 50 ปี โดยจะฉายภาพยนตร์ภาคที่ 23 คือ *[[สกายฟอล]]* ภาพยนตร์เรื่อง *[[Beauty and the Beast (1991 film)|โฉมงามกับเจ้าชายอสูร]]*, *[[สตาร์ วอร์ส เอพพิโซด 1: ภัยซ่อนเร้น]]*, *[[ไททานิก (ภาพยนตร์)|ไททานิก]]*, และ *[[นีโม...ปลาเล็ก หัวใจโต๊...โต]]*, จะออกฉายใหม่ในรูปแบบ 3-D

## ภาพยนตร์ที่รายได้สูงสุด

*[[The Hunger Games (film)|เกมล่าเกม]]* เป็นภาพยนตร์เรื่องแรกของปี พ.ศ. 2555 ที่มีรายได้ทั่วโลกมากกว่า $500 ล้าน as well as the first film since 2009's *[[Avatar (2009 film)|Avatar]]* to place at No. 1 for four consecutive weekends at the domestic box office. The 3-D re-releases of two of the highest income films, each reached milestones; *[[สตาร์ วอร์ส เอพพิโซด 1: ภัยซ่อนเร้น]]* มีรายได้รวม $1.026 พันล้าน, และ *[[ไททานิก (ภาพยนตร์)|ไททานิค]]* มีรายได้รวม $2.056 พันล้าน, เป็นภาพยนตร์ที่สองที่รายได้มากกว่า $2 พันล้าน รองจาก *[[Avatar (2009 film)|อวตาร]]* ในปี พ.ศ. 2552

## เหตุการณ์
* 1st AACTA International Awards
* 18th Screen Actors Guild Awards
* 32nd Golden Raspberry Awards
* 38th People's Choice Awards
* 65th British Academy Film Awards
* 69th Golden Globe Awards
* 69th Venice International Film Festival
* 84th Academy Awards
* 2012 MTV Movie Awards
* 2012 Cannes Film Festival

## ภาพยนตร์ที่ออกฉายในปี พ.ศ. 2555
### มกราคม – มีนาคม

### เมษายน – มิถุนายน

### กรกฎาคม – กันยายน

### ตุลาคม – ธันวาคม

## รายชื่อผู้เสียชีวิต

## อ้างอิง
พระอรรถเปศลสรวดี (เจริญ ทรัพยสาร)

**พระอรรถเปศลสรวดี (เจริญ ทรัพยสาร)**  ดำรงตำแหน่งผู้ว่าราชการจังหวัดมหาสารคาม ระหว่างพุทธศักราช 2474-2476 และดำรงตำแหน่งผู้ว่าราชการจังหวัดกาฬสินธุ์ พ.ศ. 2483 - 2490 

พระอรรถเปศลสรวดี (เจริญ ทรัพยสาร) เกิดเมื่อเดือนมกราคม พ.ศ. 2422 เป็นชาวกรุงเทพมหานคร ได้ดำรงตำแหน่งข้าหลวงประจำจังหวัดกาฬสินธุ์ คนที่ 17 เมื่อจังหวัดกาฬสินธุ์ถูกยุบเป็นอำเภอไปขึ้นกับจังหวัดมหาสารคาม ต่อมาได้ย้ายไปดำรงตำแหน่งข้าหลวงประจำจังหวัดมหาสารคาม ในเวลาต่อมาได้ลาออกจากราชการ กลับมาใช้ชีวิตอยู่จังหวัดกาฬสินธุ์อีกครั้ง จนถึงแก่อนิจกรรมเมื่อปี พ.ศ. 2510 รวมอายุได้ 79 ปี

## ผลงาน
พระอรรถเปศลสรวดี (เจริญ ทรัพย์สาร) ในขณะที่ดำรงตำแหน่งข้าหลวงประจำจังหวัดกาฬสินธุ์ได้พัฒนาและสร้างคุณประโยชน์นำความเจริญมาสู่จังหวัดกาฬสินธุ์มากมายพอประมวลได้ดังนี้

เป็นผู้สร้างสุขศาลาเป็นครั้งแรก คือ สุขศาลากาฬสินธุ์เป็นอาคารไม้ใต้ถุนสูงและได้ติดต่อขอแพทย์จากทางราชการมาประจำรักษาคนป่วย หมอคนแรกของสุขศาลา คือ หมอบำ

สร้างโรงเรียนประจำจังหวัด คือ โรงเรียนกาฬสินธุ์พิทยาสรรพ์ และโรงเรียนสตรีประจำจังหวัด (โรงเรียนอนุกูลนารี)

ตัดถนนหลายสาย เช่น ถนนอรรถเปศลในปัจจุบัน

สร้างสะพานเลิงบักดอก เป็นสะพานไม้ที่ยาวที่สุดในภาคอีสาน (ในขณะนั้นยาวประมาณ 1 กิโลเมตร อยู่ระหว่างวิบูลย์ฟาร์ม ยาวตลอดจนเกือบถึงสะพานข้ามลำน้ำพานในปัจจุบัน
การปกครองบ้านเมืองในสมัยพระอรรถเปศลสรวดีขณะดำรงตำแหน่งข้าหลวงประจำจังหวัดมีความสงบเรียบร้อยดีมาก เนื่องจากพระอรรถเปศลสรวดีมีกุศโลบายในการปกครอง โดยใช้หลักเมตตาธรรม และขอร้องตักเตือนในเบื้องต้น ถ้าไม่เชื่อฟังก็ใช้วิธีเด็ดขาดเป็นวิธีสุดท้าย จึงทำให้พวกโจรผู้ร้ายและขโมยแทบไม่มี

การสร้างถาวรวัตถุ เช่น สุขศาลา โรงเรียน สะพาน ฯลฯ โดยอาศัยความร่วมมือจากกำนัน ผู้ใหญ่บ้าน และชาวเมืองกาฬสินธุ์ให้ความช่วยเหลือ สนับสนุนเกี่ยวกับวัสดุอุปกรณ์อย่างเพียงพอ จึงทำให้อาศัยงบประมาณจากทางราชการไม่มากนัก

ผลงานที่นับว่าเด่นที่สุดในสมัยพระอรรถเปศล คือ การการป้องกันและรักษาผู้ป่วยไข้ ทรพิษและอหิวาตกโรค โดยการติดต่อที่ขอวัคซีนจากทางราชการ ซึ่งในสมัยนั้นชาวกาฬสินธุ์ป่วยเป็นโรคไข้ทรพิษและอหิวาตกโรค ซึ่งเป็นโรคที่ติดต่อร้ายแรงมาก ผู้ป่วยส่วนใหญ่มักจะเสียชีวิตจากโรคนี้ แต่ด้วยความสารถของพระอรรถเปศล ทำให้ป้องกันและรักษาโรคได้อย่างมีประสิทธิภาพ เป็นผลทำให้ชาวกาฬสินธุ์ล้มป่วยและเสียชีวิต จากไข้ทรพิษและอหิวาตกโรคน้อยลงกว่าเดิมมาก

ด้วยคุณงามความดีที่พระอรรถเปศลได้สร้างไว้แก่ชาวเมืองกาฬสินธุ์ทำให้ชาวเมืองกาฬสินธุ์ไว้วางใจเลือกให้ดำรงตำแหน่งนายกเทศมนตรีเมืองกาฬสินธุ์ 2 สมัย โดยที่ท่านไม่ขอรับค่าตอบแทนใดๆ ทั้งสิ้น 

## เครื่องราชอิสริยาภรณ์

## อ้างอิง

## อ้างอิง

http://www.mahasarakham.go.th/index.htm 

http://kanchanapisek.or.th/oncc-cgi/text.cgi?no=159609 

อรรถเปศลสรวดี (เจริญ ทรัพยสาร)
หมวดหมู่:ผู้ว่าราชการจังหวัดกาฬสินธุ์
หมวดหมู่:ผู้ว่าราชการจังหวัดมหาสารคาม
หมวดหมู่:บุคคลจากโรงเรียนกาฬสินธุ์พิทยาสรรพ์
เกิด อวอร์ด

**เกิด อวอร์ด** เป็นรางวัลที่จัดขึ้นมอบให้แก่บุคคลในวงการบันเทิง บุคคลที่มีชื่อเสียงและได้รับความนิยมสูงสุด โดย วู้ดดี้ วุฒิธร มิลินทจินดา จัดขึ้นเป็นครั้งแรกในปี พ.ศ. 2555

## เกณฑ์การตัดสิน
กฎ กติกาการตัดสินรางวัลจะมีคณะกรรมการในการคัดเลือกผู้เข้ารอบ 10 ท่าน ได้แก่ *บอย* ถกลเกียรติ วีรวรรณ, *ไก่* วรายุธ มิลินทจินดา, *แจ๋ว* ยุทธนา  ลอพันธุ์ไพบูลย์, *ต้อ* มารุต สาโรวาท, สรพงษ์ ชาตรี, *ดี้* นิติพงษ์  ห่อนาค, *ต้อย* เศรษฐา ศิระฉายา,  *น้อย* สัตตกมล วรกุล, *เป็ด* สุภี พงษ์พานิช, ชาลอต โทณวณิก และ ม.ล.นันทิกา วรวรรณ โดยผู้ชมและแฟน ๆ สามารถมีส่วนร่วมในการตัดสิน โดยสามารถโหวตให้บุคคล *แจ้งเกิด* ได้ผลรางวัลทั้งหมดมาจากการโหวตเอสเอ็มเอส  

## อ้างอิง

หมวดหมู่:รางวัลโทรทัศน์
Gamete intrafallopian transfer

**Gamete intrafallopian transfer** (**GIFT**) เป็นวิธีเทคโนโลยีที่ช่วยแก้ปัญหาภาวะการมีบุตรยาก คิดค้นโดยนักต่อมไร้ท่อ Ricardo Asch โดยนำไข่และสเปิร์มออกมาใส่ในท่อนำไข่ ทำให้เกิดการปฏิสนธิในมดลูกของสตรี

IVF มักจะให้ผลเทียบเคึยงหรือดีกว่า GIFT และไม่จำเป็นต้องใช้ laparoscopy ในการนำไข่กลับเข้าสู่ร่างกาย IVF จึงเป็นที่นิยมมากกว่า GIFT

## กระบวนการ
โดยเฉลี่ยนแล้วใช้เวลา 4-6 สัปดาห์ในกระบวนการทำ GIFT ขั้นตอนแรกฝ่ายหญิงต้องได้รับยาเร่งให้ตกไข่ โดยแพทย์จะตรวจดูการเติบโตของ follicles และเมื่อเจริญเต็มที่ แพทย์จะฉีด Human chorionic gonadotropin (hCG) และเก็บไช่ราว 36 ชั่วโมงต่อมา นำมาผสมกับสเปิร์มและนำกลับเข้าสู่ท่อนำไข่ด้วย laparoscope

## ข้อบ่งใช้
ฝ่ายหญิงต้องมีท่อนำไข่ปกติอย่างน้อยหนึ่งข้าง GIFT มักใช้ในกรณีที่สเปิร์มไม่แข็งแรง หรือไม่ปรากฏสาเหตุของภาวะการมีบุตรยาก (idiopathic infertility) นอกจากนี้ในบางรายอาจพอใจทำ GIFT มากกว่า IVF ด้วยเหตุผลทางจริยธรรม เนื่องจากการปฏิสนธิเกิดในร่างกาย This is a semi invasive procedure and requires laparoscopy .

## อัตราความสำเร็จ
เช่นเดียวกับเทคนิคอื่นๆ อัตราความสำเร็จขึ้นอยู่กับอายุของทั้งฝ่ายชายและฝ่ายหญิงและคุณภาพของเซลล์สืบพันธุ์ มีประมาณการว่า 25-30% ของการทำ GIFT ทำให้เกิดการตั้งครรภ์ http://www.child.org.uk/html/malta.php/factsheets/79/  โดยหนึ่งในสามของการตั้งครรภ์เป็น multiple pregnancies
ทารกจากเทคนิค GIFT คนแรกในสหราชอาณาจักรคือ Todd Holden เกิดในเดือนตุลาคม พ.ศ. 2529 ส่วนในสหรัฐอเมริกาทารกคนแรกคือ Kaitlynne Kelley เกิดในเดือนเมษายน พ.ศ. 2530
ในเวเนซุเอลา ทารกจากเทคนิคครั้งแรกเป็นแฝดสามคือ Luis Hernández, Rosa Helena Hernández และ Luisa Hernández เกิดเมื่อเดือนมิถุนายน พ.ศ. 2530 เป็นแฝดสามครั้งแรกจากเทคนิค GIFT

## ชีวจริยธรรม
เทคนิค GIFT ทำให้เกิดการปฏิสนธิในร่างกายผู้หญิง ไม่ใช่การปฏิสนธินอกร่างกาย (*in vitro* fertilisation) ในจานแก้วหรือหลอดทดลอง อย่างไรก็ดี ในสำนักคาทอลิกยังมีความกังวลต่อเทคนิคนี้เพราะว่า "นักเทววิทยาบางคนมองว่าวิธีการนี้เป็นการทดแทนการสมรสและด้วยเหตุนี้จึงผิดจริยธรรม"

## อ้างอิง

## ดูเพิ่ม
* Zygote intrafallopian transfer

หมวดหมู่:เวชศาสตร์การเจริญพันธุ์
หมวดหมู่:การสืบพันธุ์ของมนุษย์
อภิสรา ฉวีวงษ์

**อภิสรา ฉวีวงษ์** ชื่อเล่น **อุ๋ม** นักแสดงและนางแบบหญิงชาวไทย ส่วนใหญ่มักได้รับบท นางร้าย
## ประวัติ
อภิสรา ฉวีวงษ์ เป็นหลานสาวของ ปิ่น ณัฐนันท์ ฉวีวงษ์ ผู้จัดละครทางช่อง 3 มีผลงานการแสดงอยู่หลายเรื่อง แต่ส่วนใหญ่ทำงานด้านเบื้องหลัง ด้านชีวิตส่วนตัว คบหาดูในกับ ชินมิษ บุนนาค นักแสดงชายด้วยกัน   เข้าพิธีหมั้นเมื่อกลางปี 2553 และฉลองพิธีมงคลสมรสไปเมื่อเดือนกุมภาพันธ์ ปี 2556

## ผลงาน
* เส้นไหมสีเงิน (ช่อง 3) (2545)
* รักพันลึก (ช่อง 3) (2546)
* ทับตะวัน (ช่อง 3) (2546)
* เรือนไม้สีเบจ (ช่อง 3) (2547)
* สะใภ้กาฝาก (ช่อง 3) (2548)
* เล่ห์กุหลาบ (ช่อง 3) (2550)
* โบตั๋นกลีบสุดท้าย (ช่อง 3) (2551)
* หาบของแม่ (ช่อง 3) (2551)
* หน้ากากดอกซ่อนกลิ่น (ช่อง 3) (2552)
* เพลงรักริมขอบฟ้า (ช่อง 3) (2553)
* เงาพราย (ช่อง 3) (2554)
* รอยมาร (ช่อง 3) (2554)
* บุรำปรัมปรา (ช่อง 3) (2558)

## อ้างอิง

หมวดหมู่:นักแสดงหญิงชาวไทย
สกุลโดรีอิคธีส

**สกุลโดรีอิคธีส** () เป็นสกุลของปลาจิ้มฟันจระเข้สกุลหนึ่ง ใช้ชื่อวิทยาศาสตร์ว่า *Doryichthys* (/โด-รี-อิค-ธีส/; มาจากภาษากรีกคำว่า *Dory* (δόρυ) หมายถึง "หอก" และ *ichthys* (Ιχθύς) หมายถึง "ปลา") ในวงศ์ Syngnathidae

มีลักษณะโดยรวมของสกุลนี้คือ ขอบเกล็ดด้านนอกแยกออกจากกัน ส่วนเกล็ดด้านในติดกัน ครีบหางเล็กมาก ส่วนใหญ่จะมีก้านครีบแขนง 8 ก้าน 

พบทั้งหมด 5 ชนิด พบในประเทศไทยอย่างน้อย 2 ชนิด ซึ่งเป็นปลาน้ำจืดทั้งหมด พบกระจายพันธุ์ในภูมิภาคเอเชียอาคเนย์

**[[Doryichthys boaja]]* (Bleeker, 1851)    
**[[Doryichthys contiguus]]* Kottelat, 2000    
**[[Doryichthys deokhatoides]]* (Bleeker, 1853)    
**[[Doryichthys heterosoma]]* (Bleeker, 1851)    
**[[Doryichthys martensii]]* (Peters, 1868)   

## อ้างอิง

## แหล่งข้อมูลอื่น

หมวดหมู่:วงศ์ปลาจิ้มฟันจระเข้และม้าน้ำ
ปลาจิ้มฟันจระเข้เขียว

**ปลาจิ้มฟันจระเข้เขียว** หรือ **ปลาจิ้มฟันจระเข้ท้องคม** (; ) เป็นปลากระดูกแข็งชนิดหนึ่ง จำพวกปลาจิ้มฟันจระเข้ (Syngnathinae)

จัดเป็นปลาเพียงชนิดเดียวเท่านั้นที่อยู่ในสกุล *Syngnathoides*

ลำตัวเป็นปล้อง 15-18 ปล้อง มีปล้องส่วนหาง 40-45 ปล้อง ทั้งสันส่วนบนและส่วนล่างต่อเนื่องกับสันของส่วนหางที่อยู่ในแนวเดียวกัน ส่วนท้ายของสันด้านข้างลำตัวโค้งขึ้นสู่ด้านหลังและสิ้นสุดใกล้กับฐานครีบหลัง ลำตัวแบนจากบนลงล่าง ส่วนกลางของลำตัวกว้างที่สุด ปลายหัวตามแนวกลางมีสันแข็งไม่สูงและขอบเรียบ สันแข็งบริเวณท้ายทอยมักมีหนามแหลม ๆ เล็ก ๆ บนขอบ จุดกำเนิดของครีบหลังอยู่ตรงปล้องลำตัว ไม่มีครีบหาง ปลายหางสามารถม้วนงอได้ มีสีลำตัวสีเขียวจนถึงสีน้ำตาลหรือสีเทา และมีแต้มสีเข้มที่ไม่แน่นอนตางกันไปตามแต่ละตัว

มีความยาวเต็มที่ประมาณ 25 เซนติเมตร อาศัยอยู่ตามกอสาหร่ายและหญ้าทะเล โดยมักจะเอาส่วนหางเกาะเกี่ยวกับใบของพืชเหล่านี้ไม่ให้ไหลไปกับกระแสน้ำ แล้วตั้งตัวเป็นมุมฉากเพื่อหลีกเลี่ยงศัตรูผู้ล่าและดักจับแพลงก์ตอนสัตว์กินเป็นอาหาร พบกระจายพันธุ์ในทะเลเขตร้อนในมหาสมุทรแปซิฟิก และมหาสมุทรอินเดีย ในน่านน้ำไทยพบได้ทั้งฝั่งอ่าวไทยและทะเลอันดามัน

ปัจจุบัน เป็นปลาที่สามารถเพาะขยายพันธุ์ได้แล้ว นิยมเลี้ยงกันเป็นปลาสวยงามตามตู้ปลาหรือในพิพิธภัณฑ์สัตว์น้ำ 

## อ้างอิง

## แหล่งข้อมูลอื่น

*รูปและข้อมูลเพิ่มเติม 

หมวดหมู่:วงศ์ปลาจิ้มฟันจระเข้และม้าน้ำหมวดหมู่:ปลาตู้
หมวดหมู่:ปลาชนิดเดียว
เปาสูหยิน

**เปาสูหยิน** () ชื่อรอง **จฺวิ้นอี้** (君義) เป็นขุนพลภายใต้ขุนศึกเล่าปี่ในช่วงปลายราชวงศ์ฮั่นตะวันออก

## ประวัติ
เปาสูหยินมาจากเมืองกว่างหยาง (廣陽) ซึ่งตั้งอยู่ทางตะวันตกเฉียงใต้ของเขตต้าซิง ในกรุงปักกิ่งในปัจจุบัน เขาเริ่มรับราชการที่เทศมณฑลกงอาน ในเกงจิ๋ว ในฐานะผู้ใต้บังคับบัญชาของกวนอู ซึ่งได้รับการแต่งตั้งจากขุนศึกเล่าปี่ ให้ปกป้องเกงจิ๋ว หลังจากการโต้เถียงกับกวนอู เปาสูหยินและบิฮอง ก็แปรพักตร์ไปเข้ากับขุนศึกซุนกวน ในขณะที่ กวนอูกำลังต่อสู้ในยุทธการที่อ้วนเสีย

## อ้างอิง

* Chen, Shou (3rd century). *[[Records of the Three Kingdoms]]* (*Sanguozhi*).
* Luo, Guanzhong (14th century). *[[Romance of the Three Kingdoms]]* (*Sanguo Yanyi*).
* Pei, Songzhi (5th century). *[[Annotations to Records of the Three Kingdoms]]* (*Sanguozhi zhu*).

หมวดหมู่:บุคคลที่เกิดในคริสต์ศตวรรษที่ 2
ป
หมวดหมู่:ข้าราชการของเล่าปี่
หมวดหมู่:ข้าราชการของซุนกวน
เปล่งมณี เร่งสมบูรณ์สุข

**เปล่งมณี เร่งสมบูรณ์สุข** (เกิด 10 สิงหาคม พ.ศ. 2504) เป็นนักการเมืองชาวไทย อดีตสมาชิกพรรครวมไทยสร้างชาติ อดีตสมาชิกพรรคพลังประชารัฐ อดีตสมาชิกสภาผู้แทนราษฎรจังหวัดเลย สังกัดพรรคเพื่อไทย

## ประวัติ
เปล่งมณี เกิดเมื่อวันที่ 10 สิงหาคม พ.ศ. 2504 เป็นบุตรนายปรีชา กับนางณัฐธร มัธยัสถ์สิน มีพี่น้อง 5 คน ด้านครอบครัวสมรสกับปรีชา เร่งสมบูรณ์สุข อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลยิ่งลักษณ์ ชินวัตร มีบุตร 4 คน

สำเร็จการศึกษาระดับปริญญาตรี คณะศิลปศาสตร์ สาขาบริหารธุรกิจ และศิลปศาสตร์ สาขาไทยศึกษาเพื่อการพัฒนา จากมหาวิทยาลัยราชภัฏเลย ประกาศนียบัตรชั้นสูง สาขาการบริหารงานภาครัฐและกฎหมายมหาชน จากสถาบันพระปกเกล้า

## งานการเมือง
ในปี พ.ศ. 2549 เปล่งมณี ได้รับเลือกเป็นสมาชิกวุฒิสภาจังหวัดเลย แต่ยังไม่ได้ปฏิบัติหน้าที่เนื่องจากเกิดการรัฐประหาร 19 กันยายน พ.ศ. 2549 เสียก่อน หลังการรัฐประหารนางเปล่งมณีลงสมัครรับเลือกตั้งเป็นสมาชิกสภาผู้แทนราษฎร สังกัดพรรคพลังประชาชน และได้รับการเลือกตั้งเป็นครั้งแรก ต่อมา พ.ศ. 2554 ลงสมัครรับเลือกตั้งเป็นสมาชิกสภาผู้แทนราษฎรเป็นครั้งที่ 2 และได้รับการเลือกตั้งอีกครั้งในสังกัดพรรคเพื่อไทย

ใน พ.ศ. 2561 เปล่งมณีได้ย้ายมาร่วมงานกับพรรคพลังประชารัฐ พร้อมกับปรีชา เร่งสมบูรณ์สุขและวันชัย บุษบา

### สมาชิกสภาผู้แทนราษฎร
เปล่งมณี เร่งสมบูรณ์สุข ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเลย สังกัดพรรคพลังประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเลย สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นางเปล่งมณี เร่งสมบูรณ์สุข , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนางเปล่งมณี เร่งสมบูรณ์สุข, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นางเปล่งมณี เร่งสมบูรณ์สุข), ศูนย์ข้อมูลนักการเมืองไทย

หมวดหมู่:บุคคลจากจังหวัดเลย
หมวดหมู่:นักการเมืองสตรีชาวไทย
หมวดหมู่:คู่สมรสของนักการเมืองไทย
หมวดหมู่:สมาชิกสภาผู้แทนราษฎรจังหวัดเลย
หมวดหมู่:สมาชิกวุฒิสภาจังหวัดเลย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคพลังประชารัฐ
หมวดหมู่:พรรคเพื่อประชาชน
หมวดหมู่:พรรครวมไทยสร้างชาติ
หมวดหมู่:บุคคลจากมหาวิทยาลัยราชภัฏเลย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ปลาสลิดหินท้องเหลือง

**ปลาสลิดหินท้องเหลือง** หรือ **ปลาแดมเซลท้องเหลือง** (, ) เป็นปลาทะเลขนาดเล็กในวงศ์ปลาสลิดหิน (Pomacentridae)

มีสีสันของเกล็ดที่สะท้อนกับแสงแวววาว โดยที่ลำตัวเป็นสีน้ำเงินเข้ม ด้านล่างของลำตัวจนถึงครีบหางเป็นสีเหลือง มีขนาดโตเต็มที่ประมาณ 5.5 เซนติเมตร

พบกระจายพันธุ์บริเวณทะเลอินโดนีเซียจนถึงไมโครนีเซีย แต่ไม่พบในน่านน้ำไทย เป็นปลาที่มีความสวยงามชนิดหนึ่ง นิยมเลี้ยงเป็นปลาสวยงาม เป็นปลาทะเลชนิดที่หาง่าย และเลี้ยงง่าย เนื่องจากไม่ดุร้ายก้าวร้าว และสามารถปรับตัวให้เข้ากับสถานที่เลี้ยงได้เป็นอย่างดี ปัจจุบันสามารถเพาะขยายพันธุ์ได้แล้ว แต่ปลาที่มีการซื้อขายกันในตลาดค้าปลาสวยงามเป็นปลาที่ถูกจับจากอินโดนีเซีย

## อ้างอิง

## แหล่งข้อมูลอื่น
*รูปและข้อมูลเพิ่มเติม 

หมวดหมู่:ปลาตู้
หมวดหมู่:วงศ์ปลาสลิดหิน
วันชัย บุษบา

**วันชัย บุษบา** (เกิด 16 พฤษภาคม พ.ศ. 2507) เป็นอดีตรองเลขาธิการพรรคเพื่อประชาชน และอดีตสมาชิกสภาผู้แทนราษฎรจังหวัดเลย เขต 4

## ประวัติ
วันชัย บุษบา เกิดเมื่อวันที่ 16 พฤษภาคม พ.ศ. 2507 เป็นบุตรของนายลือ และนางกลั่น บุษบา สำเร็จการศึกษาศาสนศาสตรบัณฑิต สาขารัฐศาสตร์การปกครอง และศาสนศสตรมหาบัณฑิต สาขารัฐศาสตร์การปกครอง มหาวิทยาลัยมหามกุฏราชวิทยาลัย สมรสกับนางสมไหม บุษบา (สกุลเดิม : มูลศรี) มีบุตร 2 คน นายคณาวุติ บุษบา และ นางสาวสุรีนุช บุษบา

## งานการเมือง
อดีตเป็นสมาชิกสภาองค์การบริหารส่วนตำบลน้ำสวย (อำเภอเมืองเลย) 2 สมัย ก่อนจะลงสมัครชิงตำแหน่งนายกองค์การบริหารส่วนตำบลน้ำสวย แต่ไม่ได้รับการเลือกตั้ง จากนั้นจึงลงสมัครรับเลือกตั้งเป็นสมาชิกสภาองค์การบริหารส่วนจังหวัดเลย เขตอำเภอเมือง และได้รับการเลือกตั้ง

พ.ศ. 2554 ลาออกมาลงสมัครรับเลือกตั้งเป็นสมาชิกสภาผู้แทนราษฎร สังกัดพรรคเพื่อไทย และได้รับการเลือกตั้งเป็นครั้งแรก

ใน พ.ศ. 2561 นายวันชัยได้ย้ายมาสังกัด พรรคพลังประชารัฐ พร้อมกับนาย ปรีชา เร่งสมบูรณ์สุข และนาง เปล่งมณี เร่งสมบูรณ์สุข และนายวันชัยลงสมัครรับเลือกตั้งสมาชิกสภาผู้แทนราษฎรจังหวัดเลย เขต 1  แต่ไม่ได้รับเลือกตั้ง ต่อมาในปี 2563 ร่วมจัดตั้งพรรคเพื่อประชาชน และรับตำแหน่งรองเลขาธิการพรรค พร้อมกับปรีชา เร่งสมบูรณ์สุข และเปล่งมณี เร่งสมบูรณ์สุข แต่ก็ลาออกในช่วงปลายปี พ.ศ. 2564 และกลับมาสังกัดพรรคเพื่อไทย

แต่ในการเลือกตั้ง พ.ศ. 2566 เขาลงสมัครรับเลือกตั้งในนามพรรคภูมิใจไทย แต่ไม่ได้รับเลือกตั้ง

### สมาชิกสภาผู้แทนราษฎร
วันชัย บุษบา ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเลย สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายวันชัย บุษบา , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายวันชัย บุษบา, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายวันชัย บุษบา), ศูนย์ข้อมูลนักการเมืองไทย

หมวดหมู่:บุคคลจากจังหวัดเลย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดเลย
หมวดหมู่:นักการเมืองพรรคเพื่อไทย
หมวดหมู่:พรรคพลังประชารัฐ
หมวดหมู่:พรรคเพื่อประชาชน
หมวดหมู่:พรรคภูมิใจไทย
หมวดหมู่:บุคคลจากมหาวิทยาลัยมหามกุฏราชวิทยาลัย
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ปลาตะกรับเจ็ดแถบ

**ปลาตะกรับเจ็ดแถบ** (; ) เป็นปลาทะเลขนาดเล็ก ในวงศ์ปลาสลิดหิน (Pomacentridae)

มีรูปร่างและลักษณะคล้ายกับปลาตะกรับห้าแถบ (*A. vaigiensis*) เพียงแต่มีลายแถบสีคล้ำในแนวตั้งทั้งหมด 7 แถบ และมีสีสันที่คล้ำกว่า มีขนาดโตเต็มที่ประมาณ 15 เซนติเมตร 

พบกระจายพันธุ์ในแนวปะการังและชายฝั่งในมหาสมุทรเขตร้อนและเขตอบอุ่น มีพฤติกรรมอยู่รวมกันเป็นฝูง และรวมฝูงกับปลาชนิดอื่นในวงศ์เดียวกัน เป็นปลาที่ไม่ตื่นกลัวมนุษย์ และมักจะเป็นปลาชนิดที่ว่ายเข้ามากินขนมปังที่มนุษย์โปรยให้เป็นอาหารตามทะเลหรือแหล่งท่องเที่ยวทั่วไป ร่วมกับปลาสลิดหินห้าแถบ

ปัจจุบัน เป็นปลาที่สามารถเพาะขยายพันธุ์ในที่เลี้ยงได้แล้ว เช่นเดียวกับปลาสลิดหินห้าแถบ แต่ทว่าไม่สวยงามเมื่อเทียบกับปลาชนิดอื่นในวงศ์เดียวกัน จึงไม่ค่อยได้รับความนิยมมากนักในการเลี้ยงเป็นปลาสวยงาม

## อ้างอิง

## แหล่งข้อมูลอื่น

*รูปและข้อมูลเพิ่มเติม 
หมวดหมู่:ปลาจ่าเอก
ปลาสลิดหินมะนาว

**ปลาสลิดหินมะนาว** (; ) เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae) มีรูปร่างลักษณะคล้ายกับปลาในวงศ์นี้ทั่วไป มีสีลำตัวเป็นสีเหลืองสดตลอดทั้งลำตัวเหมือนสีของมะนาวหรือเลมอน มีขนาดความยาวเต็มที่ประมาณ 9 เซนติเมตร พบกระจายพันธุ์ในทะเลอันดามันจนถึงทะเลญี่ปุ่น บริเวณหมู่เกาะริวกิว และตองงา

นิยมเลี้ยงเป็นปลาสวยงาม แต่ไม่ค่อยได้รับความนิยมมากนักเพราะมีอุปนิสัยดุร้าย ปัจจุบันสามารถเพาะขยายพันธุ์ได้แล้วเหมือนปลาในวงศ์เดียวกันชนิดอื่นอีกหลายชนิด

## อ้างอิง

## แหล่งข้อมูลอื่น
*รูปและข้อมูลเพิ่มเติม 

หมวดหมู่:วงศ์ปลาสลิดหิน
หมวดหมู่:ปลาตู้
ฟาเอนซา

**ฟาเอนซา** () เป็นเมืองและเทศบาลในประเทศอิตาลี เป็นเมืองในจังหวัดราเวนนา ในแคว้นเอมีเลีย-โรมัญญาตั้งอยู่ทางตะวันออกเฉียงใต้ของเมืองโบโลญญา 50 กิโลเมตร มีแหล่งแร่เหล็กและพุน้ำเค็ม เป็นศูนย์กลางการทำเครื่องปั้นดินเผา มีเครื่องปั้นเผาฟาเอนซา ที่มีชื่อเสียงในคริสต์ศตวรรษที่ 15 และ 16

## อ้างอิง

หมวดหมู่:เมืองในแคว้นเอมีเลีย-โรมัญญา
ปลาสลิดหินหางเหลืองนอก

**ปลาสลิดหินหางเหลืองนอก** หรือ **ปลาแดมเซลหางเหลืองนอก** (, ) เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)

มีขนาดโตเต็มที่ได้ 7 เซนติเมตร มีรูปร่างทั่วไปคล้ายกับปลาสลิดหินหางเหลือง (*Pomacentrus smithi*) ที่อยู่ในวงศ์เดียวกัน แต่ว่าปลาสลิดหินหางเหลืองนอกมีรูปร่างที่ป้อมสั้นกว่า และมีสีสันที่สวยสดกว่า โดยเฉพาะเมื่อกระทบถูกแสงไฟ 

ไม่พบในน่านน้ำไทย แต่พบในหมู่เกาะโซโลมอน, หมู่เกาะริวกิวในทะเลญี่ปุ่น, ทะเลฟิลิปปิน จนถึงเกรตแบร์ริเออร์รีฟในออสเตรเลีย

เป็นปลาที่ได้รับความนิยมอย่างมากในแง่ของการเลี้ยงเป็นปลาสวยงาม เพราะมีความสวย ประกอบกับการเลี้ยงง่าย นิสัยไม่ก้าวร้าว อีกทั้งยังสามารถเพาะขยายพันธุ์ได้แล้ว แต่ส่วนใหญ่ปลาที่มีขยายกันในตลาดค้าปลาสวยงามในประเทศไทย จะถูกนำเข้ามาจากประเทศอินโดนีเซีย

## อ้างอิง

## แหล่งข้อมูลอื่น
*รูปและข้อมูลเพิ่มเติม 

หมวดหมู่:ปลาตู้
หมวดหมู่:วงศ์ปลาสลิดหิน
หมวดหมู่:ปลาที่พบในประเทศออสเตรเลีย
เทะ

**เทะ** เป็นคะนะของภาษาญี่ปุ่นตัวหนึ่ง ฮิระงะนะเขียนว่า て มีที่มาจากตัวเขียนหวัดของมันโยงะนะ 天 และคะตะกะนะเขียนว่า テ มีที่มาจากส่วนซ้ายบนของมันโยงะนะ 天 ออกเสียงว่า  เมื่อเติมดะกุเต็งจะออกเสียงว่า 

て เป็นอักษรลำดับที่ 19 อยู่ระหว่าง つ (สึ) กับ と (โทะ) ในการจัดลำดับอักษรปัจจุบัน ส่วนการจัดลำดับแบบอิโระฮะ て เป็นอักษรลำดับที่ 35 อยู่ระหว่าง え (เอะ) กับ あ (อะ)

## อักษรแบบอื่น

## ลำดับขีด

ฮิระงะนะ て มีลำดับขีด 1 ขีดดังนี้
# ขีดเส้นนอนจากซ้ายไปขวาเฉียงขึ้นเล็กน้อย ในตำแหน่งบน แล้วหักเส้นโค้งคล้ายวงเล็บเปิด

คะตะกะนะ テ มีลำดับขีด 3 ขีดดังนี้
# ขีดเส้นนอนจากซ้ายไปขวา ในตำแหน่งบน
# ขีดเส้นนอนจากซ้ายไปขวายาวกว่าเส้นแรก ในตำแหน่งกลาง
# ขีดเส้นโค้งลงทางซ้าย โดยเริ่มจากกึ่งกลางของเส้นที่สอง

## คันจิ
ตัวอย่างคันจิที่อ่านว่าเทะ และขึ้นต้นด้วยเทะ มีดังนี้

## อ้างอิง

หมวดหมู่:คะนะ
โกชาเอ

**โกชาเอ** (Kosrae) หรือเดิมชื่อว่า **คูซาเย** (Kusaie) เป็นเกาะในประเทศไมโครนีเซีย ตั้งอยู่ทางตะวันออกของหมู่เกาะแคโรไลน์ ทางตะวันตกของมหาสมุทรแปซิฟิก ห่างจากเกาะโปนเปไปทางทิศตะวันออกเฉียงใต้ประมาณ 530 กม. ประชากรมี 7,700 คน (ค.ศ. 2010)

## อ้างอิง

หมวดหมู่:เกาะในประเทศไมโครนีเชีย
เลวาร์เดิน

**เลวาร์เดิน** () เป็นเมืองหลักของจังหวัดฟรีสลันด์ ตั้งอยู่ทางตอนเหนือของประเทศเนเธอร์แลนด์ มีอุตสาหกรรมกระดาษ ผลิตภัณฑ์นม ในคริสต์ศตวรรษที่ 16-18 มีชื่อในการผลิตเครื่องทองและเงิน

เลวาร์เดิน
หมวดหมู่:จังหวัดฟรีสลันด์
หมวดหมู่:เมืองหลวงทางวัฒนธรรมของยุโรป
ทะเลสาบแวนดา

**ทะเลสาบแวนดา**  () อยู่ที่หุบเขาไรท์ วิกตอเรียแลนด์ แอนตาร์กติกา ทะเลสาบนี้ยาว 5 กิโลเมตร มีความลึกสูงสุด 69 เมตร ณ บนชายฝั่งของนิวซีแลนด์ ในสถานีแวนดา เมื่อปี ค.ศ.1968-1995 ทะเลสาบแวนดามีความเค็มของน้ำมากกว่าทะเลเดดซีถึง 10 เท่า และมากกว่าน้ำในมหาสมุทรเกินกว่า 10 เท่าไปแล้ว ถ้าไม่นับทะเลดอนฮวนเป็นทะเลสาบ ทะเลสาบแวนด้าจะครองทะเลสาบที่น้ำเค็มที่สุดในโลก

left|thumb|แผ่นน้ำแข็งที่ปกคลุกทะเลสาบแวนดา และแม่น้ำนิล
ทะเลสาบนี้ถูกปกคลุมด้วยแผ่นน้ำแข็งที่โปร่งใส 3.5-4 เมตร (11-13 ฟุต) ตลอดปี แต่จะละลายในเดือนธันวาคม แผ่นน้ำแข็งที่ว่ามาไม่ได้ปกคลุมด้วยหิมะ 

## การท่องเที่ยว
เมื่อนักท่องเที่ยวมาที่ทะเลสาบแวนด้าเพื่อเข้าร่วม The Royal Lake Vanda Swim Club เจ้าหน้าที่จะพานักท่องเที่ยวลอยตัวในทะเลสาบที่มีความเค็มมาก

center|thumb|550px|แผนที่หุบเขาไรท์ แม่น้ำนิล และทะเลสาบแวนด้า

หมวดหมู่:ทะเลสาบน้ำเค็ม
หมวดหมู่:สถานที่ของแอนตาร์กติกา
ยือแว็สกือแล

**ยือแว็สกือแล** (, ; ) เป็นเมืองและเทศบาลในประเทศฟินแลนด์ ตั้งอยู่ทางตอนกลางค่อนไปทางใต้ของประเทศ ตรงปลายสุดด้านเหนือของทะเลสาบแปย์แย็นเน (Päijänne) มีภูมิอากาศอบอุ่นในฤดูร้อน และหนาว มีหิมะในฤดูหนาว เมืองเต็มไปด้วยสถาปัตยกรรมของสถาปนิกที่มีชื่อเสียงชาวฟินแลนด์ อัลวาร์ อาลโต จากข้อมูลเมื่อวันที่ 31 มกราคม ค.ศ. 2012 มีประชากร 131,997 คน ทำให้เป็นหนึ่งในเมืองที่เติบโตเร็วที่สุดในประเทศฟินแลนด์ในช่วงคริสต์ศตวรรษที่ 20
เพราะใน ค.ศ. 1940 มีผู้อาศัยอยู่ในยือแว็สกือแลเพียง 8,000 คน

## ภูมิประเทศ

### ภูมิอากาศ
ภูมิอากาศในบริเวณนี้จัดอยู่ในภูมิอากาศแบบไม่มีฤดูแล้งหนาวภาคพื้นสมุทร (*Dfc*)

## ประชากร
thumb|right|คนเดินเท้าในใจกลางเมือง

### ประชากร
ยือแว็สกือแลเป็นเมืองที่เติบโตเร็วที่สุดในคริสต์ศตวรรษที่ 20 และยังคงเติบโตอย่างต่อเนื่อง

### การอพยพ
ใน ค.ศ. 2019 มีชาวต่างชาติอาศัยอยู่ที่ยือแว็สกือแลประมาณ 7,650 คน

## ความสัมพันธ์กับนานาชาติ
[thumb|สวนสตาวังเงอร์ ใกล้กับใจกลางเมือง ตั้งชื่อตามเมืองแฝด[สตาวังเงอร์ของประเทศนอร์เวย์]]
ยือแว็สกือแลเป็นเมืองสมาชิกของเครือข่ายยูโรทาวน์ และเป็นเมืองพี่น้องกับเมืองดังนี้:

## อ้างอิง

## วรรณกรรม
; ประวัติศาสตร์
*
*
*

## แหล่งข้อมูลอื่น

*
*City of Jyväskylä  – International version of the official website
*Map of Jyväskylä 
*Region of Jyväskylä Tourist Information 

หมวดหมู่:เมืองในประเทศฟินแลนด์
หมวดหมู่:ราชรัฐฟินแลนด์
กระแสน้ำมหาสมุทร

thumb|กระแสน้ำมหาสุมทร

**กระแสน้ำมหาสุมทร** () เป็นกระแสน้ำที่ไหลต่อเนื่องในมหาสมุทรซึ่งเกิดจากหมุนเวียนของน้ำในมหาสมุทร ตามระบบเวลาและฤดูกาลที่แน่นอน เช่น คลื่น ลม แรงโคริโอลิส อุณหภูมิ ความแตกต่างของความเค็ม และการเกิดน้ำขึ้นน้ำลงซึ่งเกิดจากแรงดึงดูดของดวงจันทร์และดวงอาทิตย์

## อ้างอิง

https://ngthai.com/science/31466/ocean-current/

กระแสน้ำมหาสมุทร
หมวดหมู่:มหาสมุทร
หมวดหมู่:คำศัพท์สมุทรศาสตร์
ปลาสลิดหินนีออน

**ปลาสลิดหินนีออน**, **ปลานีออนแดมเซล** หรือ **ปลาสลิดน้ำเงินหางเหลือง** (; ) เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)

เป็นปลาขนาดเล็ก มีความยาวเมื่อโตเต็มที่ประมาณ 15 เซนติเมตร เมื่อยังเป็นปลาขนาดเล็กลำตัวจะมีสีดำ และมีลวดลายสีน้ำเงินสะท้อนแสงคล้ายสายฟ้าพาดบนลำตัว แต่เมื่อโตขึ้นแล้วลายและสีสันดังกล่าวจะค่อย ๆ เลือนหายไป

ปกติไม่พบในน่านน้ำไทย แต่พบในทะเลฟิลิปปิน, อินโดนีเซีย และทะเลติมอร์

เป็นปลาที่มีความสวยงามมากชนดหนึ่ง ปัจจุบันสามารถเพาะขยายพันธุ์ได้ ในตลาดปลาสวยงาม จัดว่าเป็นปลาในวงศ์ปลาสลิดหินอีกชนิดหนึ่งที่มีการนำเข้ามาขายในประเทศไทยสูงเป็นอันดับต้น ๆ แต่ทว่าปลาสลิดหินนีออนนั้นเมื่อโตขึ้นจะเป็นปลาที่มีความก้าวร้าวขึ้นเรื่อย ๆ ด้วยความหวงถิ่น

## อ้างอิง

## แหล่งข้อมูลอื่น

*''Neoglyphidodon oxyodon'' รูปและข้อมูลเพิ่มเติม   

หมวดหมู่:วงศ์ปลาสลิดหิน
หมวดหมู่:ปลาตู้